Source: http://saptamana.net/articol/13582-scm-rm-valcea-invinge-csm-bucuresti-si-se-instaleaza-pe-primul-loc-in-liga-florilor
Timestamp: 2019-07-22 03:36:32+00:00

Document:
Săptămâna în Oltenia: Handbal feminin, Liga Florilor, CSM Bucureşti - SCM Rm. Vâlcea 19-22 (9-13) - SCM Rm. Vâlcea învinge CSM Bucureşti şi se instalează pe primul loc în Liga Florilor! - Diana Ciucă, noua senzaţie a handbalului românesc, a făcut minuni în poartă, parând 5 aruncări de la 7 metri!
Handbal feminin, Liga Florilor, CSM Bucureşti - SCM Rm. Vâlcea 19-22 (9-13)
Diana Ciucă, noua senzaţie a handbalului românesc, a făcut minuni în poartă, parând 5 aruncări de la 7 metri!
SCM Râmnicu Vâlcea s-a impus în deplasare în faţa campioanei CSM Bucureşti scor 22-19, şi e lider solitar în Liga Florilor, reuşind una din cele mai mari surprize ale Ligii Naţionale de handbal feminin din ultimii ani. În primele minute, bucureştencele au părut că joacă legate la ochi, negăsind deloc calea spre poarta vâlceană, una în care a strălucit încă o dată Iulia Dumanska. În atac, Vâlcea a avut două viteze în plus, ieşind în evidenţă clasa unor jucătoare precum Irina Glibko şi Alicia Fraga Fernadez. Astfel, Vâlcea s-a distanţat la 4, 5 şi chiar 6 goluri diferenţă, spre stupefacţia generală!
Vâlcea a reuşit să o ţină la respect pe CSM Bucureşti până la final, Diana Ciucă făcând meciul carierei la senioare, după ce a reuşit să apere 5 aruncări de la 7 metri. Victoria vâlcencelor a devenit clară în minutul 58, când Yulia Dumanska a apărat la 20-18 din situaţie de unu la unu cu Jovanka Radicevic. Vâlcea a reuşit să învingă CSM Bucureşti pentru a doua oară în ultimele două luni, 22-19 rezultat final, şi poate visa acum cu ochii deschişi din postura de lider al Ligii Naţionale.
"Am venit la Bucureşti motivaţi şi încrezători. Faptul că ele au vorbit după înfrângerea din Supercupă ca despre una întâmplătoare, la nimereală, că ele nu au avut timp să se cunoască prea bine, ne-a motivat şi ambiţionat. Asta le-am spus fetelor şi le-am zgândărit orgoliul", a declarat tehnicianul vâlcean.
"Am avut ghinion, nu a mers nimic, nici atacul, nici apărarea. Am ratat foarte mult, fiecare minge ajungea la ele. Mergem să câştigăm la Bietigheim, nu avem voie să pierdem. Bine, nici astăzi nu aveam voie să pierdem, dar se mai întâmplă. E un duş rece, dar să nu fie prea multe şi până la urmă să nu reuşim nimic. Trebuie să facem ceva. Dacă vom continua să credem că este doar un duş rece nu vom rezolva nimic", a spus Iulia Curea, după eşecul cu SCM Râmnicu Vâlcea.
CSM Bucureşti: Radicevic 6, Kurtovic 3, Lazovic 2, Bazaliu 2, Neagu 2, Omoregie 1, Mehmedovic 1, Cvijic 1, Manea 1,
SCM Rm. Vâlcea: Glibko 9, Vasileuskaya 2, Băcăoanu 2, Petrovic 2, Florică 2, Popa 1, Lopez 1, Gavrilă 1, Da Silva 1, Fraga 1. Antrenori: Florin Pera (principal), Mia Radoi, Ildiko Barbu.
Primarul Mircia Gutău mulţumeşte echipei SCM Râmnicu Vâlcea pentru sentimentul de mândrie locală pe care l-a readus în rândul iubitorilor vâlceni ai handbalului şi ai sportului în general!
Cred că aceste două cuvinte exprimă în modul cel mai mai succint posibil sentimentele pe care comunitatea Râmnicului le are faţă de echipa de handbal feminin Sport Club Municipal, în contextul rezultatului deosebit obţinut marţi după-amiază în faţa echipei CSM Bucureşti.
Mult succes în competiţiile viitoare! Suntem cu toţii, alături de voi!
Mircia Gutău, Primar

References: CSM 
 CSM 
 CSM 
 CSM 
 CSM 
 CSM 

CSM 
 CSM